laion/Wikipedia-Exotic huggingface dataset:
ხორვატული აპოქსიომენოსი

ხორვატული აპოქსიომენოსი (ხორ. Hrvatski Apoksiomen) — ძვ. წ. II ან I საუკუნის ანტიკური ბერძნული ბრინჯაოს ქანდაკება. ის 1996 წელს ხორვატიაში ზღვის ფსკერზე ლოშინიდან სამხრეთ-აღმოსავლეთით კუნძულ ველე-ორჟულეს მახლობლად აღმოაჩინეს. ის წარმოადგენს ათლეტის - აპოქსიომენოსის ქანდაკებას, რომელიც სხეულიდან სპეციალური ხელსაწყოთი - სტრიგილით მტვერს და ოფლს იწმენდს. მას შემდეგ, რაც 1999 წელს ქანდაკება ზღვიდან ამოიტანეს მას საფუძვლიანი რესტავრაცია ჩაუტარდა. ქანდაკება დამთვალიერებლებისთვის ხელმისაწვდომი 2006 წელს გახდა. ის დღეისთვის არსებული აპოქსიომენოსის სტატუებიდან ყველაზე კარგად შემონახულია. Hrvatski Apoksiomen/The Croatian Apoxyomenos, exhibition catalogue, (ed.) M. Domijan, I. Karniš, Zagreb, 2006, second revised edition 2008 Apoxyomenos: The Athlete of Croatia/Apoxyomenos: l'Atleta della Croazia, exhibition catalogue, (ed.) Maurizio Michelucci, Florence, 2006 Cambi, Nenad (October 2007). „Brončani kip čistača strigila iz mora kod otočića Vele Orjule blizu Lošinja“ [A Bronze Statue of a Strigil Cleaner Found Underwater at the Islet of Vele Orjule near Lošinj] (PDF). Archaeologia Adriatica (ხორვატული). ზდარის უნივერსიტეტი, Department of Archaeology. 1 (1): 85–109. ციტირების თარიღი: 2016-02-26.CS1-ის მხარდაჭერა: ref=harv (link)
მანუჩაჰრ I

მანუჩაჰრ I, აგრეთვე ცნობილი როგორც მანუჩაჰრ იბნ იაზიდი (დ. ? — გ. 1034, შემახა) — შირვანის მე-11 შაჰი ქესრანიდების დინასტიიდან. იაზიდ II-ის გარდაცვალების შემდეგ, 1027 წელს, შირვანშაჰის თანამდებობა მანუჩაჰრ I-მა დაიკავა. 1029 წელს, მან დერბენტის ჰაშმიდებს ომი გამოუცხადა, თუმცა, ჰაშმიდთა არმიამ მანუჩაჰრი დაამარცხა, მისი მიწები კი გაძარცვა და გაანადგურა. 1030 წელს, შირვანშაჰთა სამეფოში რუსები შეიჭრნენ. შირვანშაჰმა სცადა მათი მოგერიება, მაგრამ იგი ბაქოში სასტიკად დამარცხდა. მოგვიანებით, მანუჩაჰრ I-მა რუსების შესაჩერებლად მდინარე არაქსი გადაკეტა. თუმცა, შედეგად მრავალი მუსლიმი ადამიანი დაიღუპა. გარკვეული დროის შემდეგ, შირვანშაჰმა საბოლოოდ მოახერხა რუსების განდევნა. 1032 წელს, გაერთიანებულმა არმიამ სარირიდან და ალანიიდან, შირვანი დაიპყრო და აიღო მისი დედაქალაქი — შემახა. შირვანიდან გასვლის პერიოდში, მათ დერბენტში მცხოვრებმა ხალხმა ბრძოლა გამოუცხადა და დაამარცხა. 1034 წელს, მანუჩაჰრ I-ს საკუთარმა ძმამ — ალი II-მ უღალატა და სასიკვდილოდ დაჭრა. მანუჩაჰრის გარდაცვალების შემდეგ, მომდევნო შირვანშაჰი ალი II გახდა. Madelung, W. (1975). „The Minor Dynasties of Northern Iran“, The Cambridge History of Iran, Volume 4: From the Arab Invasion to the Saljuqs. Cambridge: Cambridge University Press, გვ. 198–249. ISBN 978-0-521-20093-6.  Minorsky, Vladimir (1958). A History of Sharvān and Darband in the 10th-11th Centuries. University of Michigan, გვ. 1–219. ISBN 978-1-84511-645-3.  ↑ Minorsky 1958, p. 31. ↑ Madelung 1975, p. 248. ↑ 3.0 3.1 Minorsky 1958, p. 32.
2K Games

2K Games, Inc — ამერიკული კომპანია, რომელიც ქმნის, გამოსცემს და დისტრიბუციას უწევს ვიდეო თამაშებს, როგორებიც არის Borderlands, Civilization V NBA 2K და სხვა მრავალი. 2K Games არის Take-Two Interactive-ის შვილობილი კომპანია. დაარსდა 2005 წელს, მას შემდეგ რაც Take-Two Interactive-მა Sega-სგან შეიძინა კომპანიები Visual Concepts და Kush Games $24 მილიონის სანაცვლოდ. სახელწოდება „2K Games“ მოდის კომპანია Visual Concepts-ის მიერ შემუშავებული თამაშების სერიიდან 2K, რომელიც თავდაპირველად მხოლოდ Dreamcast-ზე გამოდიოდა. კომპანიის შტაბ-ბინა მდებარეობს ნოვატოში, კალიფორნია. იგი აქტიურად ვითარდება და მომხმარებლებს სთავაზობს პროდუქციას როგორც ქვეყნის შიგნით, ასევვე მის ფარგლებს გარეთაც. 2K Games ნომინირებული იქნა ბრიტანული აკადემიის თამაშების დაჯილდოებაზე. 2K Games - ნოვატო, კალიფორნია. დაარსდა 2005 წელს. 2K Czech - მდებარეობს ქალაქ ბრნო-ში, ჩეხეთის რესპუბლიკა. დაარსდა 1997 წელს, როგორც Illusion Softworks, შეძენილი იქნა 2007 წელს. 2K Vegas - მდებარეობს ლას-ვეგასში. დაარსდა 2013 წელს. 2K Marin - ნოვატო, კალიფორნია. დაარსდა 2007 წელს. Firaxis Games - ჰანტ-ვალეი, მერილენდი. დაარსდა 1996 წელს. 2005 წლის 7 ნოემბერს შეიძინა Take-Two Interactive-მა. Hangar 13 - ნოვატო, კალიფორნია. დაარსდა 2014 წლის 4 დეკემბერს. 2K Play - ონტარიო, კანადა. დაარსდა როგორც Global Star Software 1992 წელს. შეძენილი იქნა 1999 წელს, ხოლო სახელწოდება შეეცვალა 2007 წლის 10 სექტემბერს. Cat Daddy Games - კირკლენდი, ვაშინგტონის შტატი. დაარსდა 1996 წელს. 2K Sports - ნოვატო, კალიფორნია. დაარსდა 2005 წლის იანვარს. Visual Concepts - ნოვატო, კალიფორნია. შეძენილი იქნა 2005 წლის იანვარს კომპანია Sega-სგან. Visual Concepts China - შანხაი. Visual Concepts Korea - სეული. ოფიციალური საიტი ↑ დაარქივებული ასლი. დაარქივებულია ორიგინალიდან — 2016-04-08. ციტირების თარიღი: 2016-04-20. ↑ Sharma, Dinesh. (January 25, 2005) Take-Two takes Sega's sports-game studios. CNET. ციტირების თარიღი: August 24, 2011. ↑ Stuart, Keith. (February 13, 2013) Bafta Video Game Awards 2013 – nominees announced. The Guardian. ციტირების თარიღი: June 26, 2013. ↑ Annual report of Illusion Softworks, a.s. for 2007, auditor BDO Prima Audit s.r.o. (at the end of 2007 the sole owner of Illusion Softworks, a.s. was Kush Games, Inc.) ↑ Firaxis Games, Inc.: Private Company Information. BusinessWeek. Bloomberg. ციტირების თარიღი: August 18, 2011.
გავაზური

გავაზური — ძველი ქართული ატმის ჯიში. ნაყოფი მომრგვალო-ბირთვისებრია, მსხვილი, საშუალოდ 180 გ იწონის; სახრავია, აქვს ყვითელი, სქელი კანი; რბილობი მკვრივია, ყვითელი, წვნიანი, ტკბილი. არომატული, ოდნავ მწკლარტე. მწიფდება შუა სექტემბერში, ტრანსპორტაბელურია. სუფრისა და საკონსერვო ჯიშია. აქვს კლონური სახესხვაობები. ხე ინტენსიურად იზრდება. მოსავალს დარგვიდან მესამე-მეოთხე წელს იძლევა. საშუალო მოსავლიანობა — 110 ც/ჰა-ზე. გავრცელებულია კახეთში, უმთავრესად ყვარლის რაიონში. ერისთავი ვ., ქართული საბჭოთა ენციკლოპედია, ტ. 2, თბ., 1977. — გვ. 623.
გავარი (მრავალმნიშვნელოვანი)

საკუთარი სახელი გავარი შეიძლება აღნიშნავდეს: გავარი — ქალაქი სომხეთში გავარი — უღელტეხილი ჯავახეთის ქედზე
შოტლანდიის პარლამენტი

შოტლანდიის პარლამენტი (ინგლ. Scottish Parliament, შოტ.-გელ. Pàrlamaid na h-Alba, შოტლ. Scots Pairlament) — შოტლანდიის ერთპალატიანი საკანონმდებლო ორგანო. შოტლანდიის პარლამენტის დაარსება მოხდა შოტლანდიის სამეფოს პერიოდში. XIII საუკუნეში 1707 წელს  ინგლისის და შოტლანდიის გაერთიანების შემდეგ პარლამენტმა არსებობა შეწყვიტა და აღდგა მხოლოდ 1999 წელს. აღნიშნულს წინ უძღვოდა გაერთიანებული სამეფოს პარლამენტის მიერ მიღებული შოტლანდიის 1998 წლის აქტი, რომლის მიხედვითაც გადანაწილდა უფლებამოსილებები დიდი ბრიტანეთის ცენტრალურ ხელისუფლებასა და შოტლანდიის რეგიონულ პარლამენტს შორის. ბოლო არჩევნები ჩატარდა 2016 წლის გაზაფხულზე, პარლამენტში წარმოდგენილი 129 დეპუტატი პარტიების მიხედვით განაწილებულია შემდეგნაირად: შოტლანდიის ნაციონალური პარტია —  62 ადგილი შოტლანდიის ლეიბორისტული პარტია — 23 ადგილი; შოტლანდიის კონსერვატიული პარტია — 31 ადგილი; შოტლანდიის ლიბარალ-დემოკრატიული პარტია — 5 ადგილი; შოტლანდიის მწვანეთა პარტია — 6 ადგილი; დამოუკიდებელი — 2 ადგილი; ↑ Scotland Act 1998: Scottish Parliament Reserved Issues. Office of Public Sector Information (OPSI). დაარქივებულია ორიგინალიდან — 19 May 2007. ციტირების თარიღი: 14 November 2006. შოტლანდიის პარლამენტი დაარქივებული 2010-07-05 საიტზე Wayback Machine.
გავარის უღელტეხილი

გავარის უღელტეხილი — უღელტეხილი საქართველოში, სამცხე-ჯავახეთის მხარის ნინოწმინდისა და ქვემო ქართლის მხარის დმანისის მუნიციპალიტეტების ადმინისტრაციულ საზღვარზე. მდებარეობს ჯავახეთის ქედზე, მთა დალიდაღის ჩრდილოეთით. სიმაღლე ზღვის დონიდან 2712 მ. აგებულია ახალგაზრდა დოლერიტული და ბაზალტური ლავებით. დაფარულია ალპური და სუბალპური მდელოებით. უღელტეხილზე გადადის საცალფეხო ბილიკი, რომელიც აერთებს მადათაფის ტბის აუზს მდინარე მაშავერის აუზთან. აფხაზავა ი., ენციკლოპედია „საქართველო“, ტ. 1, თბ., 1997. — გვ. 534.
ალი II (შირვანი)

ალი II, აგრეთვე ცნობილი როგორც აბუ მანსურ იბნ იაზიდი (დ. ? — გ. 1043, შემახა) — შირვანის მე-12 შაჰი 1034-1043 წლებში, ქესრანიდების დინასტიიდან. ალი II შირვანშაჰის თანამდებობაზე 1034 წელს, მანუჩაჰრ I-ის გარდაცვალების შემდეგ დაინიშნა. იგი განაგრძობდა დერბენტის მმართველების წინააღმდეგ ბრძოლას. 1035 წელს, მათთან მშვიდობის დასამყარებლად, შირვანშაჰმა საკუთარი და — შამქუია დერბენტის მმართველ აბდ ალ-მალიქ იბნ მანსურზე დააქორწინა. გარდაიცვალა 1043 წელს, შემახაში. მისი გარდაცვალების შემდეგ, მომდევნო შირვანშაჰი ქუბადი — ალი II-ის ძმა გახდა. Минорский В. Ф. История Ширвана и Дербента. — М.,1963. Ашурбейли С. Государство Ширваншахов. — Б., 1983. ↑ S. Ashurbeyli – Shirvanshahs, Baku, 2007
ტაგალური ენა

ტაგალური ენა — იგივე ტაგალოგი, ტაგალების ენა. მიეკუთვნება ავსტრონეზიული ოჯახის ინდონეზიურ ჯგუფს . მოლაპარაკეთა რაოდენობა: >17 მლნ ენის კოდი: tl სახელწოდება: tl - Filipino, Pilipino, Tagalog; en - Tagalog; eo - Filipina, Tagaloga დამწერლობა: ლათინური ტაგალური ენა კოლონიამდელ პერიოდში ასრულებდა ტომთაშორისი, შემდეგ ერთაშორისი ურთიერთობის ენის ფუნქციას, ესპანურ-ამერიკული 400-წლიანი კოლონიზაციის პერიოდში გამოიყენებოდა ესპანურ და ინგლისურ ენებთან ერთად. მე-20 საუკუნის დასაწყისიდან მან საერთოეროვნული როლი მიიღო და 1959 წელს ეწოდა ფილიპინური ენა (პილიპინო). 1973 წლიდან ფილიპინების ერთ-ერთი ოფიციალური ენაა (ინგლისურთან ერთად). ოფიციალური ენა: ფილიპინები - ინგლისურთან ერთად. გავრცელების არეალი: ენის გავრცელების არეალი თავდაპირველად იყო კუნძულ ლუსონის ცენტრალური და სამხრეთი რაიონები, შემდეგ იგი გავრცელდა სხვა კუნძულებზეც. ენის ტერიტორიული დიალექტები ძირითადად ემთხვევა ტაგალების განსახლებას პროვინციების მიხედვით. ფრაზები და სიტყვები გამარჯობა - Halo; Mabuhay; Kumust? კეთილი იყოს თქვენი მობრძანება - Mabuhay; Tuloy po kayo გმადლობთ - Salamat; Maraming salamat კი / არა - Opo / Hindi po გეთაყვა - Paki; Pakikuha; Pakikunin ნახვამდის - Adyos po; Paalom na po რიცხვები 1 - isá, 2 - dalawá, 3 - tatló, 4 - ápat, 5 - limხ, 6 - ánim, 7 - pitó, 8 - waló, 9 - siyám, 10 - sampû
გავეთი

გავეთი — ქართული ხუროთმოძღვრების ძეგლი, წმ. გიორგის სახელობის ერთნავიანი დარბაზული ეკლესია მესხეთში, ასპინძის მუნიციპალიტეტში, სოფ. თმოგვის მიდამოებში. ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. აგებულია XIII-XIV საუკუნეების მიჯნაზე. საერთო მხატვრული კონცეფციით, ფასადების ხასიათით, კარ-სარკმელთა დეკორითა და ცალკეული მოტივებით საფარა-ზარზმის ხუროთმოძღვრულ წრეს მიეკუთვნება. გავეთის სამხრეთ ფასადზე აღსანიშნავია ქართული ხუროთმოძღვრებისათვის სრულიად უცხო ფორმა - მუზარადისებრი მოხაზულობის თაღები (ისლამური ელემენტი). გავეთი. სარკმლის დეტალი გავეთი საყვარელიძე თ., ქართული საბჭოთა ენციკლოპედია, ტ. 2, თბ., 1977. — გვ. 623. ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2020-12-04. ციტირების თარიღი: 2020-02-01.
Radiant A.I.

Radiant AI — კომპანია Bethesda Softworks-ის მიერ შემუშავებული ტექნოლოგია The Elder Scrolls სერიისთვის, რომელიც არმოთამაშე პერსონაჟებს საშუალებას აძლევს გააკეთონ არჩევანი და მათი ქცევა იყოს უფრო კომპლექსური და რთული ვიდრე წინ სერიებში. ტექნოლოგია შეიქმნა The Elder Scrolls IV: Oblivion-ისთვის, ხოლო შემდგომში განავითარეს და გამოიყენეს The Elder Scrolls V: Skyrim-ში. ტექნოლოგია ასევე გამოყენებული არის შემდეგ თამაშებში: Fallout 3, Fallout: New Vegas და Fallout 4. ↑ The Technology Behind The Elder Scrolls V: Skyrim. Game Informer (2011-01-17). დაარქივებულია ორიგინალიდან — 2016-05-29. ციტირების თარიღი: 2012-01-29. ↑ Cannabalism, Slavery and Sex in Fallout 3. Kotaku (2008-07-08). ციტატა: „Like Oblivion, we use our Radiant AI system, so most of the NPCs eat, sleep, work, etc“ ციტირების თარიღი: 2012-01-29.
ქუბადი (შირვანი)

ქუბადი, აგრეთვე ცნობილი როგორც ქუბად იბნ იაზიდი (დ. ? — გ. 28 ივლისი, 1049) — შირვანის მე-13 შაჰი 1043–1049 წლებში, ქესრანიდების დინასტიიდან. 1044 წელს, შირვანშაჰსა და დერბენტის ამირას შორის კონფლიქტი არსებობდა. 1045 წელს, ქუბადმა, თურქულ ტომთა შემოსევებისგან თავის დასაცავად, შემახას გარშემო თავდაცვითი კედელი ააგო. გარდაიცვალა 1049 წლის 28 ივლისს. . მისი გარდაცვალების შემდეგ, მომდევნო შირვანშაჰი მისი ძმისშვილი — ალი III გახდა. Madelung, W. (1975). „The Minor Dynasties of Northern Iran“, The Cambridge History of Iran, Volume 4: From the Arab Invasion to the Saljuqs. Cambridge: Cambridge University Press, გვ. 198–249. ISBN 978-0-521-20093-6.  ↑ Madelung 1975, p. 249.
კურტ ტუხოლსკი

კურტ ტუხოლსკი (გერმ. Kurt Tucholsky; დ. 9 იანვარი 1890, ბერლინი, — გ. 21 დეკემბერი 1935, გეტებორგი) — გერმანელი ჟურნალისტი და მწერალი. იგი მოღვაწეობდა ასევე ფსევდონიმებით: კასპარ ჰაუზერი, პეტერ პანტერი, თეობალდ თიგერი და იგნაც ვრობელი. ტუხოლსკი ვაიმარის რესპუბლიკის უმნიშვნელოვანეს პუბლიცისტებს მიეკუთვნება.  კურტ ტუხოლსკი იყო პოლიტიკურად აქტიური ჟურნალისტი და ყოველკვირეული ჟურნალის „Die Weltbühne“-ის დამაარსებელი, ამავდროულად სატირიკოსი, სიმღერების ტექსტების ავტორი, ლირიკოსი და კრიტიკოსი (ლიტერატურის, ფილმისა და მუსიკის განხრით). თავის თავს თვითონ განიხილავდა, როგორც მემარცხენე  დემოკრატს, სოციალისტს, პაციფისტს და ანტიმილიტარისტს. კურტ ტუხოლსკი ბერლინ-მოაბიტში მდებარე მშობლების სახლში მოევლინა ქვეყანას 1890 წლის 9 იანვარს. მამამისი იყო ებრაელი ალექს ტუხოლსკი (1855–1905), რომელმაც 1887 წელს თავის ბიძაშვილზე დორის ტუხოსკიზე (1869–1943) იქორწინა. მათ 3 შვილი შეეძინათ: კურტი, უფროსი ვაჟი, ასევე ფრიცი და ელენი. ტუხოლსკის განსაკუთრებულად უყვარდა და პატივს სცემდა მამას, რომელიც 1905 წელს გარდაიცვალა და მნიშვნელოვანი ქონება დაუტოვა თავის ცოლს და შვილებს. ამან საშუალება მისცა ტუხოლსკის მიეღო განათლება ფინანსური საზრუნავის გარეშე. კურტ ტუხოლსკი — ენციკლოპედია ბრიტანიკა (ინგლისური) ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 IMSLP — 2006. <a href="https://wikidata.org/wiki/Track:Q523660"></a> ↑ 5.0 5.1 5.2 5.3 5.4 5.5 5.6 5.7 Discogs — 2000. <a href="https://wikidata.org/wiki/Track:Q504063"></a> ↑ 6.0 6.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 7.0 7.1 filmportal.de — 2005. <a href="https://wikidata.org/wiki/Track:Q15706812"></a> ↑ 8.0 8.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 9.0 9.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 10.0 10.1 Babelio — 2007. <a href="https://wikidata.org/wiki/Track:Q2877812"></a> ↑ 11.0 11.1 Munzinger Personen <a href="https://wikidata.org/wiki/Track:Q107343683"></a> ↑ 12.0 12.1 Тухольский Курт // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 13.0 13.1 13.2 13.3 13.4 13.5 13.6 13.7 Czech National Authority Database <a href="https://wikidata.org/wiki/Track:Q13550863"></a> ↑ 14.0 14.1 14.2 14.3 The Fine Art Archive — 2003. <a href="https://wikidata.org/wiki/Track:Q10855166"></a>
ბელოვარის კათედრალი

ბელოვარის კათედრალი (ხორ. Katedrala sv. Terezije Avilske u Bjelovaru) — ბაროკოს სტილის საკათედრო ტაძარი ბელოვარში. ტაძარი მდებარეობს ქალაქის ცენტრში, წმინდა ტერეზას სკვერში. 2009 წლის დეკემბერში ტაძარს ეპარქიული კათედრალის სტატუსი მიენიჭა. ტაძრის საფუძველი 1765 წლის 10 აპრილს ჩაეიყარა, ხოლო მშენებლობა 1770 წელს დასრულდა. კურთხევა 1772 წლის 15 ოქტომბერს ტერეზა ავილიანელის ხსენების დღეს მოხდა და მისი სახელობისაა. ის იყო ავსტრიის დედოფლის მარია ტერეზიას (რომელმაც 1756 წელს დააარსა ბელოვარი) მფარველი ანგელოზი სამრეკლო 1774 წელს აშენდა. ტაძარი დაახლოებით 1000 ადამიანს იტევს. ტაძრის ქვეშ განთავსებულია სამარხი კარიდორები, თუმცა იქ მხოლოდ რამდენიმე ადამიანია დაკრძალული. 1880 წლის მიწისძვრამ ეკლესია და მღვდლის სახლი დააზიანა. 1888 წელს ეკლესია არქიტექტორმა გერმან ბოლემ აღადგინა. ხორვატიის დამოუკიდებლობისათვის ომის დროს ეკლესიას ჭურვი მოხვდა, რის შემდეგაც სამი ქალი გარდაიცვალა. ↑ http://www.glas-koncila.hr/index.php?option=com_content&view=article&id=62&Itemid=56 ↑ http://www.biskupija-bk.hr/index.php/bk-biskupija/katedrala ↑ http://www.tzbbz.hr/index.php/turisticka_ponuda/katedrala-sv.-terezije-avilske-u-bjelovaru
ვაჟა მარგველაშვილი

ვაჟა მარგველაშვილი (დ. 3 ოქტომბერი, 1993, გორი) — ქართველი ძიუდოისტი. მსოფლიო ჩემპიონატის ორგზის ბრინჯაოს პრიზიორი (2015, გუნდური; ჩელიაბინსკი, რუსეთი; 2017, 66კგ; ბუდაპეშტი, უნგრეთი), ევროპის სამგზის ჩემპიონი (2016, 66 კგ და გუნდური; ყაზანი, რუსეთი; 2017, გუნდური; ვარშავა, პოლონეთი), ევროპის ჩემპიონატის ბრინჯაოს პრიზიორი (2019), ევროპის თამაშების ბრინჯაოს პრიზიორი (2019), მსოფლიო მასტერსის ბრინჯაოს პრიზიორი (2017), გრან-სლემის გამარჯვებული (2018), გრან-სლემის ვიცე-ჩემპიონი (2019), გრან-სლემის ბრინჯაოს პრიზიორი (2017), გრან-პრის გამარჯვებული (2016), გრან-პრის ბრინჯაოს პრიზიორი და მრავალი საერთაშორისო ტურნირის ბრინჯაოს პრიზიორი. ის არის აგრეთვე ძიუდოში საქართველოს სამგზის ჩემპიონი (2012, 2014, 2016), საქართველოს ჩემპიონატის ბრინჯაოს პრიზიორი (2010, 2011), საქართველოს ჩემპიონი ახალგაზრდებში (2011, თბილისი), ევროპის ვიცე-ჩემპიონი ახალგაზრდებში ( 2012, პორეჩი, ხორვატია). იყო 2016 წლის რიო დე ჟანეიროს ოლიმპიადის მონაწილე და დამარცხდა მეორე წრეში. Vazha Margvelashvili. judoinside
ფოხალას ციხე

ფოხალას ციხე — მდებარეობს შიდა ქართლში, ერედვის მუნიციპალიტეტის სოფელ ბელოთის მახლობლად, ფოხალას მთაზე. ფოხალას ციხე დგას მთის ვიწრო თხემზე. თარიღდება გვიანდელი შუა საუკუნეებით. ძეგლი ძლიერ არის დაზიანებული. გალავნის შემორჩენილი ფრაგმენტებით დგინდება, რომ ციხე სიგრძით 100 მეტრს აღწევდა, ხოლო სიგანით 5-6 მეტრს. კედლებში ჩართული იყო სამი კოშკი. ერთი მათგანი იდგა მთის ყველაზე მაღალ წერტილზე, ხოლო დანარჩენი ორი სამხრეთ კედლის შუა ნაწილში. ამ ორი კოშკიდან მხოლოდ ერთია ნაწილობრივ შემორჩენილი. ციხის აშენების ზუსტი თარიღი და ამშენებლის ვინაობა არსად არ მოიპოვება. იგი მხოლოდ ერთხელ მოიხსენიება მემატიანე იესე ბარათაშვილთან, როდესაც ის აღწერს 1777 წლის ქსნის ერისთავის გიორგის აჯანყებას, რომლის მოხედვითაც აჯანყებულმა ერისთავმა გაამაგრა ახალგორის, წირქოლის, მონასტრის, ფოხალას, სიათას, ბეხჩოს ციხეები. თვითონ ერისთავმა სიათას ციხეს შეაფარა თავი, ხოლო მისი შვილი ელისბარი კი ფოხალას ციხეში გამაგრდა. ერეკლე მეფემ აჯანყებულების წინააღმდეგ ჯარი გამოაგზავნა. ელისბარი არ იყო დარწმუნებული, რომ მეფის მრავალრიცხოვან ჯარს გაუმკლავდებოდა და იმერეთს შეაფარა თავი. ამის შემდეგ, მეფის ჯარის მიერ, სხვა ციხეებთან ერთად, ფოხალას ციხეც აიღეს. ცილინდრული კოშკი ნაგებია სხვადასხვა ზომის ფლეთილი ქვით. ქვა ნაცრისფერია. კოშკი სამსართულიანია. პირველი სართული გეგმით წრიულია, მეორე და მესამე სართულები თითქმის კვადრატულია, აქედან მესამე სართულის კუთხეები წაკვეთილია. მეორე და მესამე სართულებს ეზოდან დამოუკიდებელი შესასვლელები აქვს. შესასვლელები გაჭრილია სამხრეთით. მეორე სართულის ჩრდილოეთის კედელში მოწყობილია თაღოვანი ბუხარი. ბუხრის ორივე მხარეს სარკმლებია გაჭრილი. აღმოსავლეთ და დასავლეთ კედელში წყვილი სწორკუთხა ნიშია. მესამე სართულის დასავლეთ კედელში გაჭრილია დამრეცი სათოფურები. სამხრეთ კედელში მოთავსებულია ორი დიდი სარკმელი. აღმოსავლეთ კედლის ცენტრში ღრმა, სწორკუთხა ნიშია. ნიშის ორივე მხარეს მოწყობილია სათოფურები; სათოფურებია აგრეთვე კედლების კუთხეებში. სართულშუა გადახურვა ჩამონგრეულია. შემორჩენილია ხის კოჭები და მათი ბუდეები. ზაქარაია პ., ცხინვალის რაიონი, თბ.,1982 შიდა ქართლი პატარა და დიდი ლიახვის ხეობების არქიტექტურული მემკვიდრეობა, ნაწილი I, თბ., 2002
ვაცლავ დობრუსკი

ვაცლავ დობრუსკი (დ. 11 აგვისტო, 1858, გერმანუვ-მესტეცი, ავსტრიის იმპერია — გ. 24 დეკემბერი, 1916, პრაღა, ავსტრია-უნგრეთი) — ჩეხი არქეოლოგი, ეპიგრაფი და ნუმიზმატი. ბულგარეთის არქეოლოგიის ეროვნული მუზეუმის პირველი დირექტორი 1893-1910 წლებში. მოღვაწეობის უმეტესი წლები გაატარა ბულგარეთში. ვაცლავ დობრუსკი დაიბარა აღმოსავლეთ ბოჰემიის პატარა ქალაქ გერამნუვ-მესტეცში. დაამთავრა კარლის უნივერსიტეტის ფილოსოფიის ფაკულტეტი. 1880 წელს საცხოვრებლად გადავიდა ბულგარეთის ქალაქ პლოვდივში, სადაც ლათინური ენის მასწავლებლად მუშაობდა სკოლაში. 1885 წელს გადავიდა სოფიაში. 1886-1893 წლებში ვაჟთა სკოლაში ასწავლიდა ლათინურს, ხოლო 1890-1910 წლებში კითხულობდა ლექციებს ანტიკური არქეოლოგიის შესახებ დღევანდელ სოფიის უნივერსიტეტში. 1893 წელს დაინიშნა ახლად დაარსებული არქეოლოგიის ეროვნული მუზეუმის დირექტორად, სადაც 1910 წლამდე მუშაობდა. 1911 წელს ვაცლავ ვაცლავ დობრუსკი დაბრუნდა პრაღაში, სადაც 1912-1914 წლებში ბერძნულ და ლათინურ ნუმიზმატიკას ასწავლიდა კარლის უნივერსიტეტში. გარდაიცვალა 1916 წლის 24 დეკემბერს პრაღაში. ↑ Славова, Мирена. Изучаването на античността в България (история и съвременност). დაარქივებულია ორიგინალიდან — 2012-04-25. ციტირების თარიღი: 2009-05-02.
ვლაჰო ბუკოვაცი

ვლაჰო ბუკოვაცი (ფრანგ. Blaise Bukovac; იტალ. Biagio Faggioni; დ. 5 ივლისი, 1855, ცავტატი, ავსტრო-უნგრეთის იმპერია (ახლა ხორვატია) – გ. 23 აპრილი, 1922, პრაღა, ჩეხოსლოვაკია (ახლა ჩეხეთი)) — ხორვატი მხატვარი. მისი ცხოვრება და მხატვრობა იყო ელექტიკული. ის ცხოვრობდა ბევრ სხვა და სხვა ადგილას და მისი სტილი ძლიერად იცვლებოდა მისი კარიერის განმავლობაში. მისი ყველაზე ცნობილი ნამუშევარია ნიუს სტილში შესრულებული Une fleur (ყვავილი). ეს ნამუშევარი მან თავის ფრანგულ პერიოდში შექმნა და მან მრავალი მიმოხილვა და გამოცემა დაიმსახურა. ვიკისაწყობში არის გვერდი თემაზე: ვლაჰო ბუკოვაცი Bukovac, Vlaho. Moj Život. Zagreb: Književni Jug (1918) Kružić-Uchytil, Vera. Vlaho Bukovac: Život i Djelo. Zagreb: Matica Hrvatska, 1968. Expanded second edition: Zagreb: Nakladni Zavod Globus (2005) Kružić-Uchytil, Vera. "Prvi nastupi hrvatskih umjetnika na međunarodnoj umjetničkoj sceni od 1896 do 1903 godine." Peristil 31 (1998): 193-98
მოჰავეს სატელეფონო ჯიხური

მოჰავეს სატელეფონო ჯიხური (ინგლ. Mojave phone booth) — განცალკევებით მდგომი სატელოფონო ჯიხური, რომელიც ახლანდელი მოჰავეს ეროვნული ნაკრძალის, კალიფორნიის ტერიტორიაზე იდგა. ჯიხურმა მისი უჩვეულო ადგილმდებარეობის გამო ყურადღება 1997 წელს მიიპყრო. 60-იან წლებში დამონტაჟებული ჯიხური უახლოესი მოკირწყლული გზიდან დაშორებული იყო 13 კილომეტრით, უახლოესი დანომრილი გზატკეცილიდან 24 კილომეტრით, უახლოესი დასახლებიდან კი რამდენიმე ათასეული კილომეტრით. თავდაპირველად, ჯიხურის ტელეფონის ნომერი იყო (714) 733-9969, თუმცა მოგვიანებით საქალაქთაშორისო სატელოფონი კოდი შეიცვალა 619-ით, მოგვიანებით კი 760-ით. სატელოფონო ჯიხური თავდაპირველად დაიდგა 1948 წელს ციმას წიდის მაღაროს მფლობელი ემერსონ რეის მოთხოვნით, რათა ადგილობრივი ვულკანურ წიდაზე მომუშავე მაღაროელთათვის და იმ მხარეში მცხოვრები ხალხისთვის სატელოფონო მომსახურების მისაწოდებლად. ის იყო კალიფორნიის მთავრობის მანდატის „პოლიტიკის სადგურების“ ქსელის ნაწილი, რაც გულისხმობდა შტატის განცალკევებულ ადგილებში მცხოვრები მოსახლეობისთვის მომსახურების მიწოდებას. მოჰავეს ჯიხურმა, რომელიც ორი იზოლირებული მოუკირწყლავი გზის გადაკვეთაზე დგას, სავარაუდოდ სამხრეთით 50 კილომეტრის მოშორებით მდგომი ჯიხური ჩაანაცვლა. თავდაპირველად ჯიხურში იყო ხელით ასამუშავებელი მაგნეტო ტელეფონი, თუმცა ის 1960-იან წლებში ტელეფონ-ავტომატით ჩანაცვლდა. ბრუნვითი ტელეფონი 1970-იანებში შეხებით-ტონური მოდელით ჩანაცვლდა. ↑ 1.0 1.1 1.2 The Mojave Phone Booth. BBC (August 16, 2006). ციტირების თარიღი: August 4, 2009 ↑ 2.0 2.1 Nystrom, Eric Charles (2003). „Chapter 6“, From Neglected Space to Protected Place: An Administrative History of Mojave National Preserve. National Park Service.
ფილიპე II (სტადიონი)

ფილიპე II მაკედონელის სახელობის ეროვნული არენა (მაკედ. Арена Филип II Македонски) — მრავალფუნქციური სტადიონი სკოპიეში, მაკედონიაში. სტადიონი გაიხსნა 1947 წელს. ძირითადად იმართება საფეხბურთო შეხვედრები. ფილიპე II არენაზე საშინაო მატჩებს მართავენ რაბოტნიჩკი და ვარდარი, ასევე მაკედონიის ეროვნული ნაკრები. გარდა ფეხბურთისა, სტადიონი გამოიყენება კონცერტების გასამართად. 2017 წლის 8 აგვისტოს ამ სტადიონზე გაიმართება უეფა-ს სუპერთასი. სტადიონს სახელი ეწოდა მაკედონიის მეფის, ფილიპე მეორის პატივსაცემად. footballtripper.com worldofstadiums.com დაარქივებული 2016-09-23 საიტზე Wayback Machine. rutraveller.ru